คือกินยาคุมแบบแผง21เม็ด กินประจำประมาณ6เดือนได้แล้วค่ะ ประจำเดือนมาปกติทุกเดือน มาตรงเป๊ะๆเลยค่ะ แต่เดือนธันวาคมตอนนี้ประจำเดือนยังไม่มาเลยค่ะ จริงๆต้องมาวันที่27ธันวาคม ไม่ทราบว่าเกิดจากสาเหตุอะไรบ้างคะ มันเป็นเรื่องปกติที่สามารถคลาดเคลื่อนได้ไหมคะ [ปกติกิยาเวลา23.30 เคยเลทสุดประมาณ23.50เป็นเวลา1วัน แล้วเริ่มปรับเวลากินได้ไม่กี่วันจาก23.30เป็นประมาณ23.15ค่ะ]
สวัสดีค่ะ ยาคุมกำเนิดแบบแผงรายเดือนเป็นการคุมกำเนิดที่มีประสิทธิภาพสูงมากประมาณ 95-99% หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การกินยาคลาดเคลื่อนนั้น สามารถทำได้ แต่ไม่ควรเกิน 3 ชั่วโมงค่ะ จากที่กล่าวมาจึงมีโอกาสที่ยาจะด้อยประสิทธิภาพลงไปได้น้อย หากยังกินครบทุกเม็ดจนครบ 21 เม็ดค่ะหากประจำเดือนไม่มาในช่วงเว้นยา 7 วันนั้น สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ยังไม่สบายใจ สามารถไปยืนยันผลที่รพ.ได้อีกครั้ง หากให้ผลลบจริงๆ จึงค่อยเริ่มยาคุมแผงต่อไปได้ ไม่ต้องรอให้ประจำเดือนมา